Anatolij Ivčenko, Sonja Wölkowa
Wo wćipnych Jěwach a nócnych hawronach
Rěčne wobroty za dźěći a staršich; ilustrował Thomas M. Müller
2009
160 s., mnoho barbnych wobrazow, kruta wjazba
ISBN 978-3-7420-2117-5
rubriki: Za dźěći wot 10 lět, Wěcne knihi
rěč: hornjoserbsce
płaćizna inkl. wobrotoweho dawka z dodaćom kóštow za dodawanje
Što chowa so za rěčnymi wobrotami kaž stara sowa, hłupy Hans abo holči pop? Wotmołwu na to dawataj Anatolij Iwčenko a Sonja Wölkowa w předležacej publikaciji. Třista serbskich rěčnych wobrotow staj pilnaj kaž mrowičce nahromadźiłoj a rozkładźetaj je w předležacej knize. Kóždemu wobrotej je přikład přidaty a – hdźež so hodźi – tež němski wotpowědnik. Přidatny powabk knihi su krasne a žortne ilustracije Lipšćanskeho grafikarja Thomasa M. Müllera. Mjezynarodnje znaty wuměłc je mjez druhim w Parisu, New Yorku a Tokiju wustajał. Pisana přiručka je za wšitkich, wšojedne hač su runje prěnim cholowčkam wurostli abo hižo Abrahama widźeli.
Čitanskej probje
přez kožanu brylu hladać
Wo čłowjeku, kotryž spi, móže so žortnje abo wusměšujo prajić, zo wón přez kožanu brylu hlada. Tutón wobrot hodźi so wosebje derje, hdyž je sej něchtó při někajkej zaběrje sedźo wusnył.
Přikład: Nochcemy skónčnje telewizor hasnyć? Wowka je sej jón zaswěćiła, ale dawno hižo přez kožanu brylu hlada.
z kokošemi do łoža (spać) hić
Wo čłowjeku, kiž jara zahe spać chodźi, so praji, zo z kokošemi do łoža dźe abo z kokošemi spać dźe.
Přikład: Lubina, přińdźeš z nami na diskoteku, abo póndźeš z kokošemi spać?
Němsce: mit den Hühnern zu Bett gehen
Pohlad do knihi z wubranymi stronami
crh_Latn pol_Latn szl_Latn unk ces_Latn por_Latn pol_Latn isl_Latn pol_Latn szl_Latn bos_Latn szl_Latn slv_Latn szl_Latn szl_Latn szl_Latn szl_Latn deu_Latn pol_Latn